[{"text_idx": "#000001", "text": "Meltdown ja Spectre ehk kuidas bittidega spekuleerida ja vo\u0303o\u0303ras ma\u0308lus sobrada"}, {"text_idx": "#000003", "text": "U\u0308ldise meeleolu illustreerimiseks sobib kenasti video terasetehasest. Meie pu\u0308u\u0308ame olla need tegelased lo\u0303pukaadritest, kes paanikasse ei satu, toimuvat dokumenteerivad ja rahulikult tagaja\u0308rgedega tegelemiseks valmistuvad \ud83d\ude42"}, {"text_idx": "#000004", "text": "Nagu ta\u0308napa\u0308eval tavaline, said turvaprobleemid oma tavapa\u0308rastele CVE numbritele lisaks nime, veebilehe jpms. Peamiselt ainult Intelit puudutav probleem sai nimeks Meltdown (CVE-2017-5754) ja kaasaegsete protsessorite enamust puudutav probleem on Spectre, millel on kaks variatsiooni (CVE-2017-5753 ja CVE-2017-5715)."}, {"text_idx": "#000005", "text": "Kui u\u0308ritada seda u\u0308he lausega o\u0308elda, siis mo\u0303lema na\u0308ol on tegemist on no\u0303rkustega, mis vo\u0303imaldavad pahatahtlikel rakendustel spekulatiivselt koodi ka\u0308ivitatavate protsessorite disainiprobleeme a\u0308ra kasutades lugeda seadmetes ku\u0308lgkanalru\u0308nde abil ma\u0308lu, millele nad tegelikult ligi pa\u0308a\u0308seda ei tohiks. Kuidas saab protsessoris u\u0308ldse selliseid vigu olla ning millega ta\u0308psemalt tegemist, on ja\u0308a\u0308nud paljudele arusaamatuks."}, {"text_idx": "#000006", "text": "So\u0303nad \u201cku\u0308lgkanalru\u0308nne protsessori spekulatiivse ka\u0308ivitusse realisatsioonide vastu\u201d ei tee enamusele asja oluliselt selgemaks, kuid neile, kes huvi tunnevad, on postituse lo\u0303pus lihtsustatud kokkuvo\u0303te probleemi olemusest. Ko\u0303ik, kel jo\u0303ud ja mo\u0303istus u\u0308le ka\u0308ib, peaksid kindlasti la\u0308bi lugema probleemid avastanud teadlaste originaalartiklid."}, {"text_idx": "#000008", "text": "Praktiliselt ainult Inteli protsessoreid puudutav Meltdown on kahest probleemist to\u0303sisem \u2013 kui pahatahtlik rakendus saab seadmes ennast ka\u0308ivitada, siis sellest piisab, et kogu operatsioonisu\u0308steemi tuuma kasutuses olevat ma\u0308lu maha lugeda. Lugemine ei toimu ku\u0308ll eriti kiiresti, kuid piisavalt, et sellest edasiseks ru\u0308ndeks a\u0308ra kasutatavaid andmeid (paroolid, kru\u0308ptovo\u0303tmed jms) leida. Probleemi on vo\u0303imalik va\u0308ltida tarkvaraliste vahenditega ja ta\u0308nase pa\u0308eva (15.01.2018) seisuga on ko\u0303ik peamised operatsioonisu\u0308steemid (Windows, MacOSX, iOS, Linux, Android) ka turvapaigad va\u0308ljastanud."}, {"text_idx": "#000009", "text": "Spectre vo\u0303imaldab pahatahtlikul rakendusel lugeda nii operatsioonisu\u0308steemi tuuma kui ka teiste rakenduste ma\u0308lu, kuid selle a\u0308ra kasutamine on oluliselt keerulisem. Selleks ei piisa lihtsalt koodi ka\u0308ivitamisest \u2013 see eeldab ka konkreetsete a\u0308ra kasutatavate koodimustrite olemasolu operatsioonisu\u0308steemi tuumas vo\u0303i teistes rakendustes. Keerukam on ka Spectre mo\u0303jude ko\u0303rvaldamine ning see vo\u0303tab veel aega. U\u0308ks Spectre variatsioonidest on ilmselt suhteliselt lihtsalt lahendatav operatsioonisu\u0308steemi tuuma tasemel, kuid teise vastaste meetmete otsing veel ka\u0308ib. Praegu olemas olevad lahendused on va\u0308ga kulukad \u2013 kas kannatab jo\u0303udlus va\u0308ga palju vo\u0303i peaks ko\u0303ik seadmetes olevad rakendused uue kompilaatoriga ringi kompileerima."}, {"text_idx": "#000010", "text": "Suhteliselt pessimistliku kirjelduse peale tekib kindlasti ku\u0308simus, et kuhu poole nu\u0308u\u0308d paanikas jooksma peaks ja mida tegema? Ja miks see u\u0308leu\u0308ldse nii kaua aega vo\u0303tab?"}, {"text_idx": "#000011", "text": "U\u0308ks on selge \u2013 protsessoreid va\u0308lja vahetama ei hakka ei Intel ega ka u\u0308kski teine tootja ning nendest probleemidest vabad protsessorid jo\u0303uavad meieni ilmselt alles ja\u0308rgmisel aastal. Kuid rahu, ainult rahu. Probleemid on vaatamata to\u0303sidusele protsessoritootjate abiga tarkvaras lahendatavad ning ko\u0303igi arenduses olevate operatsioonisu\u0308steemide arendajad on praegu ametis. Aega vo\u0303tab see ka selle pa\u0308rast, et olukord on va\u0308ga paljudele uus \u2013 tarkvara ja riistvara tootjad peavad tegema koosto\u0308o\u0308d ja u\u0308ksteist ka usaldama. Ma olen kindel, et tsivilisatsioon ei kuku veel selle pa\u0308rast kokku, kuid turvapaikade operatiivne paigaldamine on olulisem kui kunagi varem. Nagu juba eespool o\u0308eldud, on Meltdown praeguseks juba suuremates opsu\u0308steemides paigatud ning kui sul on uuemad turvapaigad seadmetes, oled sa to\u0303ena\u0308oliselt selle vastu juba kaitstud."}, {"text_idx": "#000012", "text": "Oluline on ka mo\u0303ista, et kui ru\u0308ndajal pole seadmes vo\u0303imalik koodi ka\u0308ivitada, otsest ohtu pole. Mis ei ta\u0308henda muidugi seda, et esimesel vo\u0303imalusel uuendamist siiski ette vo\u0303tma ei peaks \u2013 Meltdown ja Spectre vo\u0303ivad olla osa keerulisemast ru\u0308ndest, kus mingi teise turvaprobleemi to\u0303ttu saavutatakse ko\u0303igepealt koodi ka\u0308ivitamise o\u0303igus."}, {"text_idx": "#000014", "text": "Nii Virtuaalserverite kui Pilveserverite puhul jagab hulk kliente sama riistvaralist serverit ning turvaprobleemid, kus u\u0308he kliendi serveris jooksev kood vo\u0303ib mo\u0303jutada teisi, on meie jaoks ko\u0303rgeima prioriteediga. Ta\u0308naseks on Zone serverid Meltdowni vastu kaitstud \u2013 enamus juba 06-08.01 na\u0308dalavahetusel."}, {"text_idx": "#000016", "text": "Meie tehnikud ja\u0308lgivad su\u0308ndmuste arenguid ja paigaldavad parandused ka Spectre vastu niipea kui vo\u0303imalik. Vo\u0303imalik, et selleks on vaja veel u\u0308ht erakorralist hooldusakent."}, {"text_idx": "#000017", "text": "Kas Meltdown\u2019i paikamine mo\u0303jutas ka serverite to\u0308o\u0308kiirust?"}, {"text_idx": "#000019", "text": "Ku\u0308ll aga on muutus na\u0308ha Pilveserver VPS protsessori-aja kasutuses. Sellel pildil on u\u0308ks hardware node, kus ilmselt VPSides jooksvate rakenduste eripa\u0308rast la\u0308htuvalt on syscall\u2019ide osakaal ma\u0308rkimisva\u0308a\u0308rne ja kasvab ca 2% pealt ca 10% peale:"}, {"text_idx": "#000020", "text": "Kuna enamikul u\u0308leja\u0308a\u0308nutest oli kasv oluliselt va\u0308iksem, tasub rakenduse to\u0308o\u0308kiiruse muutumisel vaadata u\u0308le ko\u0303ik syscall\u2019e po\u0303hjustav ehk enneko\u0303ike IO, sh andmebaasikasutus. Selle osa optimeerimine on mo\u0303istlik ka ilma Meltdown ja Spectre paikade negatiivse mo\u0303ju peale mo\u0303tlemata."}, {"text_idx": "#000021", "text": "Trivialiseeritud Meltdown ehk \u201cKuidas lugeda vo\u0303o\u0303rast ma\u0308lu?\u201d"}, {"text_idx": "#000022", "text": "Probleemide olemuse mo\u0303istmine pole tegelikult u\u0308helegi programmeerimisega kokku puutunule u\u0308le jo\u0303u ka\u0308iv, kuid illustreerib va\u0308ga ha\u0308sti ku\u0308lgkanalru\u0308nde olemust. Allja\u0308rgnev on ko\u0303vasti lihtustatud versioon Meltdown probleemist. Ko\u0303igepealt ra\u0308a\u0308gime pisut kaasaegse protsessori to\u0308o\u0308st."}, {"text_idx": "#000027", "text": "Nu\u0308u\u0308d on meil olemas ko\u0303ik po\u0303hiteadmised, et mo\u0303ista allja\u0308rgnevat pseudokoodi. Pahatahtlik ha\u0308kker soovib teada saada mis on ma\u0308luaadressi 0x200 va\u0308hima kaaluga biti va\u0308a\u0308rtus. Rakendus ei saa seda ma\u0308luaadressi otseselt lugeda, kuid ta saab kirjutada sellise programmi."}, {"text_idx": "#000030", "text": "PHP 8.2 nu\u0308u\u0308d ametlikult va\u0308ljas"}, {"text_idx": "#000031", "text": "Partner soovitab:Veebilehe optimeerimine paneb tulud kasvama"}]